افغانستان لیک عیال پولیس لر ترکیه ده تعلیم آله دی. افغانستان لیک قریب ۲۰۰ نفر عیال پولیس تعلیم آلیش اوچون ترکیه نینگ سیواس ولایتی ده گی پولیس اکادمیسی گه یوباریله دی. اوشبو تعلیمی برنامه دایره سیده افغانستان ده گی سونگگی درس لری نی تکمیل قیلگن خودی منه شو عیال پولیس لر گه ترکیه ده گی ستندرت لر باره سیده معلومات بیریلدی. افغانستان ایچکی ایش لر وزیرلیگی نینگ اورینباسری اکرام الدین یاور, تورت آی لیق بیر مدت بیلن ترکیه ده تعلیم آله دیگن اوشبو عیال پولیس لر گه قره ته بیرگن بیانات لری ده, ترکیه ده گی اسلام نینگ افغانستان ده گی کبی ایکن لیگی نی بلدررایکن, "ترک خلقی سیزگه سیوگی سی نی بیره دی. او ییرده سیزنینگ آله دیگن تعلیم عینی دمده سیز نینگ حیاتینگیز نینگ اینگ مهم خاطره لرینگیز دن بیری بوله دی" دییه قید ایتدی. عیال پولیس لر نینگ تعلیمی اوچون نیمه اوچون ترکیه نینگ سیلنگن لیگی گه تیگیشلی سئوال گه جواب قیترگن یاور, اوز سوز لری نی, "ترکیه دوست و قرداش بیر اولکه دن عبارت. دینی میز و فرهنگی میز بیر. ترکیه, عیال پولیس لری میز نینگ تعلیمی اوچون اینگ اویغون اولکه و او ییرده هیچ قندای بیر معما بولمیدیگن لیگی گه ایشانماقده میز" شکلی ده دوام ایتتردی. عیال پولیس لر نینگ اولکه لری گه قیتیب کیلیش لری آرتیدن ایرکک پولیس لر بیلن بیرگه لیکده افغانستان ده خوف سیزلیک نینگ تامین ایتیلیشی بوییچه خدمت ایته دیگن لیک لری نی بلدرگن یاور, خلق ارا جامعه گه وعده بیرگن لیگی دیک, میلادی ۲۰۱۴ نچی ییلی نینگ سونگگی گه قدر افغانستان نینگ ۵ مینگ عیال پولیس گه ایگه بوله دیگن لیگی نی معلوم قیلدی. عینی دمده آلدین ترکیه ده تعلیم آلگن ۵۰۰ نفر افغانستان عیال پولیس لری اوز اولکه لری گه قیتیب باریب ینگی وظیفه لری اوچون تیارگرلیک اوتکزماقده.
هندوستان تایمز حکومت منبعلریدن آلگن خبرنی نشر قیلدی
افغانستانلیکلرگه اقامه بیریش یولینی آچیش اوچون کنگره نینگ قانون لایحه سینی تصدیقلب اوتکزیشی بوییچه چقیریق قیلدی
ایندی افغانستانلیکلر وطنسیز ایتیب حسابلنه دی و اولرگه یشیل پاسپورت بیریله دی
